ming030890/wiki-yue-high-quality huggingface dataset:
山霍啡明

山霍啡明（粵拼：san1 fok3 fe1 ming4，英文：Sanford Fleming；1827年1月7號—1915年7月22號）係一位喺蘇格蘭出世嘅加拿大人。佢既係世界上第一位提出咗世界時區同國際標準時間嘅人。山霍啡明喺佢在世嗰陣，設計咗加拿大嘅第一張郵票同設計咗好多條殖民鐵路同加拿大嘅太平洋鐵路。而且佢重係加拿大皇家學會同埋加拿大皇家研究所嘅創辦人。

早期
山霍啡明喺1827年出世喺蘇格蘭嘅快富市克哥迪區入面嘅一個安祖同愛麗莎比夫·啡明嘅屋企入面。喺佢14歲嗰陣（1845年）就去咗做鑒定者嘅實習；到咗18歲就同佢嘅大哥——大衛啡明，一齊搬到嗰時加拿大西邊（而家喺加拿大嘅東邊）嘅安大略省入面住。而佢呢次搬屋就去過加拿大嘅三大移民城市入面住過，重做咗一位外國移民，最後佢喺1847年同嗮佢啲兄妹住喺彼得堡市入面。喺1849年，佢加入咗加拿大籍。
山霍啡明喺1849年，同佢啲朋友一齊籌劃咗加拿大皇家協會重喺1851年11月4號正式成立咗呢個組織。雖然佢最先計劃係用鑒定者同設計師嚟成立一個專業嘅協會嚟搞一個重犀利嘅科學社會。不過佢喺1851年就設計咗個比較平嘅海狸布郵票出嚟，嗰時係成個加拿大入面嘅第一張郵票。即使佢嗰時俾人請咗去做鑒定者（尤其係大貨箱嘅火車方面都幾落力下），不過佢樣嘢最後喺1885年，都係畀咗個北加拿大鐵路嘅首要工程師嘅稱號出嚟（因為佢話考慮埋安全原因嘅因素先至改用鋼鐵而唔用木材）。
啡明喺1862年元旦辦嘅第10屆加拿大步槍志願者大會（而家係加拿大皇家軍隊嘅其中一個大會）入面，攞咗首領嘅排行出嚟，不過佢喺1865年走咗佬。

家庭
山霍啡明同佢嘅孫仔女（1893年）
山霍啡明嘅姪女愛麗絲史密夫
山霍啡明喺1845年就同埋佢屋企人一齊嚟咗加拿大嘅彼特堡嗰邊住，而山霍啡明同佢未來心婦安珍尼荷，一齊變咗老友，但係佢老婆喺之後無耐嘅一次雪屐出咗單意外之後嗰十年，啲後生仔女就將之前呢兩公婆嘅戀愛過程講嗮出嚟。就因為呢一年前（1855年1月份）嗰單嘢，山霍就嫁咗畀珍尼荷。而且佢有九個細路（重有兩個喺好後生嗰陣就死咗喇）。而最大年紀嘅仔法蘭克安祖，就陪埋山霍啡明喺1872年一齊去咗西邊搞咗個大型考察。而佢哋其中一個家庭成員就好跟住佢嘅心抱同啲仔女，而且佢重畀佢老竇（安祖基芝啡明），佢心抱同埋六個佢哋啲仔女喺兩年前都嚟嗮加拿大嗰邊。而啡明同荷嘅兩公婆屋企啲人都成日有來有往嘅。
由於安珍尼荷喺1888年死咗，啡明嘅姪女愛麗絲史密夫，同埋阿力山大嘅女莉莉史密夫，都喺嗮蘇格蘭嘅傾育斯嗰邊做嗮佢嘅屋企入面啲主婦嘢。

提出咗世界時區
究竟山霍啡明點解會提出世界時區，係因為佢喺1876年嘅愛爾蘭嗰邊，試過錯過咗一班火車。喺嗰時，愛爾蘭嘅火車凈係印咗「上晝」就冇印到「晏晝」，結果佢就提出咗一個24小時嘅時區出嚟，而且重設喺地球嘅中間，重唔畀接到地球入面事但邊個表面嘅子午線出嚟。就喺1879年由加拿大皇家研究所開始主辦嘅大會入面，佢就揀咗成日反對子午線嘅格林威治皇家天文台出嚟，而格林威治皇家天文台嘅反對原因係雖然話必須要用地方嘅標準時，但係佢哋服從咗山霍啡明嘅提出單一世界時區。而山霍啡明就繼續佢喺世界時區協會入面提出嘅世界時區系統就喺1884年嘅國際經度會議入面，大多數議員都讚成咗「世界鐘」呢個提議，不過佢哋都唔接受「以羅馬為中心」嘅時區，係因為規定咗，羅馬凈係一個地方時區，而唔係喺本初子午線嘅範圍入面。不過喺1929年，全世界任何一個地方都接受咗國際經度會議所提出嘅24個時區嘅嘢。

後半世
喺蘇格蘭屈福市克哥迪區戰爭紀念花園入面嘅啡明紀念牌，牌入面講嘅係山霍啡明嘅簡介同生平。
喺加拿大諾華士高沙市哈利法斯區入面嘅山霍啡明公園
山霍啡明喺1880年，攞住女王大學嘅大臣意見而正式退咗休。佢同佢嘅前任大臣——佐治芒魯君迪喺最近35年做緊校長嗰陣，留低咗佢嘅意見。喺佢做緊嘢嗰陣，重唔停噉提倡海底嘅電報同電纜（冚唪唥嘅紅線），一定要喺1902年接到大英帝國（而家係大不列顛共和國）嗰邊，直到佢O嗮嘴為止。佢重攞住好大嘅商業風險，喺之後嘅1882年喺哈利法斯成立嘅諾華士高沙棉花製造廠做咗貢獻。喺1880年，佢做過渥太華園藝社會院嘅副總統。佢做出嚟嘅成就喺全球範圍入面，都好出名下。而且喺1897年，佢重俾維多利亞女王頒發咗聖米高同聖佐治嘅獎章，話佢係個共濟會嘅人。喺佢退咗休之後返到哈利法斯區嘅屋企嗰邊之後，就將佢之前間屋同95英畝嘅地轉咗畀市政府嗰邊，而家嗰度係比較出名嘅山霍啡明公園。佢重喺渥太華留咗個地方嚟住，就係喺必活公墓嗰邊。

所謂帶有「啡明」嘅命名
喺加拿大嘅太平洋鐵路邊嘅沙士加芝灣嗰度，有個嗌「啡明村」嘅村仔響度，其實呢個村喺1882年嗰陣因為佢先至改咗噉嘅名。而喺1901年起嘅「啡明堂」就係喺加拿大嘅皇后大學入面，佢重係成間大學嘅機電工程部門總部。喺安大略州嘅彼得堡入面，冚唪唥嘅大學嗰度重發現有「山霍啡明」嘅名響度。而且喺多倫多大學科學設計院嘅主樓同佢嘅部隊，都係用咗「山霍啡明」嚟做佢嘅名。

「山霍啡明獎」或「啡明獎」
喺加拿大嗰邊，啲人為咗記得山霍啡明搞咗啲乜科學嘅偉大傑作，就喺1982年，加拿大皇家協會就成立咗個「山霍啡明獎」出嚟。而呢個獎係用嚟表揚邊啲人攞咗山霍啡明獎。
維基同享有多媒體嘅嘢：Sandford_Fleming
山陽新幹線

山陽新幹線（日文：山陽新幹線），係日本其中一條新幹線鐵路，服務山陽地方，連接新大阪站同博多站，總共19個站。
山雀科

山雀科（學名：Paridae），係鳥綱雀形目下一科，有十幾個屬。
岑少雄

岑少雄係香港親中派政治人物。

選舉經歷
喺2021年9月，佢成為香港特别行政區選舉委員會同鄉社團委員。
岑應

岑應（1977年—）係香港無綫電視女編審，2012年開始幫無綫製作過唔少話題性嘅節目而出名。

簡歷
岑應中學讀保祿六世書院，喺香港城市大學傳意學系學士畢業，之後讀埋香港中文大學新聞系碩士課程。

個人生活
岑應喺2017年同細佢四年嘅消防員蔡明曦結婚。佢老公2016年參與撲救淘大工業村大火而攞過「行政長官公共服務獎狀」。
岑寧兒

岑寧兒（粵拼：sam4 ning4 ji4，英文：Yoyo Sham，1984年11月7號—）係香港唱作人，代表作品有歌《追光者》。佢阿爸阿媽係製作人岑建勳同佢前妻劉天蘭，重有個同父異母嘅細妹岑寧童。
岑敏兒

岑敏兒，香港親中派文化界人士。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
徐臨端

徐臨端（1874年—1911年）係黃花崗七十二烈士之一，祖籍廣東花縣。
徐英偉

徐英偉，JP（英文：Caspar Tsui Ying-wai，1977年9月2號—）係前香港政府民政事務局局長，曾經係香港史上咁多年嚟最後生嘅局長高級官員之一，兼任候選人資格審查委員會官守成員，佢祖籍廣東省惠州市博羅縣，2023年起，徐英偉而家係開始經營嘅酒店公關行業。

簡歷
徐英偉祖籍惠州市博羅縣。佢獲得加拿大渥太華大學社會科學學士同曼徹斯特大學工商管理碩士。佢喺2006年加入民建聯，一做到2022年。
徐英偉喺加入政府之前曾經任職銀行界，曾經服務過加拿大滙豐銀行、滿地可銀行、美林證券同美國運通銀行，亦做過香港恒生銀行投資服務經理，2008年6月到2012年6月期間，同2012年9月到2017年6月期間出任民政事務局局長政治助理。2017年8月起，以40歲之齡嘅徐英偉出任勞工及福利局副局長。
2020年4月22號，徐英偉先畀國務院根據行政長官林鄭月娥嘅提名聯同建議任命為民政事務局局長，同埋接替被免職嘅原民政局局長劉江華。任内首件政治任務，係唔再跟隨傳統委任現任區議員入分區委員會，而起用過百名區選中落敗嘅建制派人士。

事件
2022年1月3號，徐英偉參加洪為民生日派對聯歡會事件之下，就留足成晚之後又有食嘢，食嘢以外時間都冇戴返口罩。該聯歡會後來有人確診武漢肺炎，徐英偉被列為密切接觸者，要隔離檢疫21日。行政長官林鄭月娥點名批評對喺抗疫期間出席該大型聯歡會嘅徐英偉「尤其失望」。原定24號完成檢疫、25號可以復職嘅徐英偉，畀行政長官勒令繼續休假，冇如期復職，同月25號，《南華早報》報道行政長官林鄭月娥啟動咗對徐英偉嘅革職程序，留待中央人民政府拍板批准。30號開始傳出徐英偉主動請辭局長職位嘅消息，到31號朝頭早終於書面向時任行政長官林鄭月娥提出徐英偉當曾經出席洪門宴就會違反口罩令事件後辭職，並且發出聲明。到咗2月24號，根據國務院決定免去佢請辭民政事務局局長徐英偉先生嘅職務，長達結束嘅16年政治生涯。
徐華鳳

徐華鳳（Mary Hsu，1970年11月25號—2011年12月6號）係臺灣藝人，以性感形象最為引人注目。身高167厘米，體重48公斤。
徐華鳳祖籍江蘇吳縣，國立藝術學院（家下國立台北藝術大學）舞蹈系畢業。1989年攞到「佳樂中國小姐」比賽季軍，喺臺灣電視劇《流星花園》同《流星花園II》飾演道明莊。
徐華鳳嘅老公係湯偉時（2009年－2011年）。
2008年1月徐華鳳查到患胃癌三期，要緊急做全胃切除手術。2011年12月1號，徐華鳳因為癌細胞擴散，緊急入院治療。6號因為器官衰竭喺台中榮民總醫院病逝，享年41歲。
徐茂燎

徐茂燎（1885年—1911年）係黃花崗七十二烈士之一，祖籍廣東花縣。
徐菁遙

徐菁遙（Suki Chui，1984年9月22號—），原名徐淑敏，係香港息影女藝人，做過模特兒同無綫電視女藝員，2006年度香港小姐競選旅遊大使獎得主。
徐若瑄

徐若瑄（英文：Vivian Hsu；泰雅語：Bidai Syulan；日文：ビビアン・スー；1975年3月19號—），係臺灣女歌手、演員、主持人、填詞人、作家、電影監製同戲劇製作人，本名徐淑娟。
徐蒨寧

徐蒨寧（Marie Lime，1987年—）係香港女藝人，本職係廣告化妝師，2021年因為做咗ViuTV 最後一屆口罩小姐選舉亞軍而開始幕前演出。

簡歷
徐蒨寧讀詔可風中學（嗇色園主辦），24歲開始做空姐，曾經同劉佩玥（2013年辭工參選香港小姐）做過同事。佢自2017年轉行做廣告化妝師，曾經幫過唔少藝人同歌手化妝，包括吳業坤、關楚耀、七仙羽（七師傅）等等。
2021年徐蒨寧參選ViuTV搞嘅《最後一屆口罩小姐選舉》，代號「阿姨」，係廿強入面年紀最大（33歲）兼唯一已經結婚生仔嘅參賽者。雖然佢嘅素人身份令佢嘅人氣唔及得上一啲有幕前經驗嘅模特兒同KOL參賽者，但最後佢成功以黑馬姿態攞到亞軍。同年佢成為香港口罩品牌「救世口罩」代言人，同埋成為ViuTV《囝囝女女730》主持之一。
徐褶成

徐褶成（—1911年）係黃花崗七十二烈士之一，祖籍廣東。
張韋怡

張韋怡（粵拼：zoeng1 wai5 ji4，英文：GoGo Cheung，1984年6月10號—）係香港無綫電視女藝員，參選過2007年香港小姐競選，當時花名叫「Q版小澤圓」。落選之後，佢曾經響《味分高下》做味之天使「啤梨」。到2013年，佢響處境劇《愛回家》做婚禮策劃助手。
張養浩

張養浩（1270年—1329年），字希孟，號雲莊，山東濟南人。係元朝嘅大臣、散曲家，佢同張可久畀稱做「二張」。曾做縣尹、監察御史、禮部尚書同中書省參議，死後謚號喺文忠。佢最出名嘅散曲係《山坡羊·潼關懷古》。
張預東

張預東（英文：Cheung Yu Tung，原名張裕東，1988年7月27號—）係香港男配音員同前童星。
張裕東喺1990年代以童星身份開展演藝事業。1995年兼任自由身配音員，2004年離開無綫電視。2008年1月重返無綫電視並轉往配音組，2021年1月再次離開無綫電視。
張頴康

張頴康（英文：Jonathan Cheung，1981年12月26號—）係香港無綫電視男藝員，參加2007年第21期無綫電視藝員訓練班入行，之後主要拍電視劇，出名角色包括《回到三國》嘅范根同《一屋老友記》嘅寶愉。
佢老婆係無綫電視節目主持麥雅緻，佢哋兩個係娛樂圈入面嘅模範夫妻。
張頴嫻

張頴嫻，香港親中派政治人物兼會計界人士。

選舉經歷
喺2021年9月，佢經指定團體提名(香港會計諮詢專家協會)成為香港特别行政區選舉委員會會計界委員。之後佢喺李家超無提政綱嘅情況下，有份提名李家超參與2022年香港行政長官選舉。
張順康

張順康（Ken Chong Soon Khong）係一個新加坡音樂人，新加坡南洋理工大學國立教育學院嘅兼職講師。
佢喺2010年創立咗自己嘅公司 SOUND DESIGNERS，為廣告同電影進行配樂工作。
呂明華

呂明華，SBS，JP（LUI Ming-wah；1938年4月4號—）係香港立法會前議員，泛聯盟成員，喺1998年第1屆香港立法會選舉循工業界（第二）功能界別（香港中華廠商聯合會）擊敗倪少傑當選議員，喺2000年同2004年連任。佢做過政制事務委員會主席。佢喺中華民國山東省出世。
呂易秋

呂易秋（粵拼：leoi5 ji6 cau1；11月9號—），係中國填詞人。佢喺中國人民公安大學畢業。
呂晨曦

呂晨曦（英文：Angel Lui，1993年1月28號—）原名呂善婷，係香港女藝人，無綫電視前藝員。
呂方

呂方David / Josh Lui Fong男藝人原名呂方羅馬拼音Lui Fong英文名David / Josh國籍 中華人民共和國 中國（香港）永久居留權 香港籍貫江蘇無錫 / 上海 出世呂方 (1964-01-19) 1964年1月19號（60歲） 中華人民共和國江蘇南京屋企 香港職業電視演員兼主持人（早期）流行曲歌手 (目前，自由身發展。)配偶伍惠寶（2020年結婚）仔女女 (2020-08-08) 2020年8月8號（4歲）代表作品《妳令我快樂過》《雪山飛狐》《心語》（1985年，同關菊英合唱）《聽不到的說話》活躍年代1983年到而家唱片公司華星唱片（1984年－1990年）華納唱片（1990年－1998年）宇宙國際音樂（2001年－2002年）BMA（2003年－2004年）新世紀工作室（2007年）168 Production（2011年）LUIFONG Co. Ltd.（2015年－）
呂方（1964年1月19號—），喺南京出世嘅前香港男藝人，亦係1983年《TVB第二屆新秀歌唱大賽》冠軍得主，目前以自由身喺香港發展。

生平履歷
呂方喺南京出世，鄉下係喺江蘇無錫或者上海；細個嗰陣同屋企人移民去香港生活，當時讀書成績一般。中學畢業之後就喺1983年得到黎小田嘅提攜而去參加TVB《歡樂今宵》節目《Sing星聲》以及TVB同埋華星唱片合辦嘅「第二屆新秀歌唱大賽」而入行。當時佢憑《我是中國人》一曲攞到冠軍。出道早期曾經跟隨歌唱老師戴思聰學唱歌；好受唱片公司重視，喺1985年推出熱賣大碟《聽不到的說話》。其後《你令我快樂過》、《雪山飛狐》、《心語》、《只因我太癡》同埋《彎彎的月亮》等等歌都大行其道。
佢喺近年已經逐漸減產，決定唔再拍劇，只係間中做演唱會嘉賓。

感情生活
呂方1990年代開始同藝人鄭裕玲拍拖，直至2008年和平分手，交往長達16年。
2020年佢同細佢十六歲、開網購平台嘅伍惠寶結婚，同年8月8號生咗個囡。
呂書蔚

呂書蔚，香港親中派政治人，香港再出發大聯盟發起人之一。
呂有慧

呂有慧（1956年2月12號—）係香港女演員，1972年第一期無綫電視藝員訓練班畢業。其後分別去過麗的電視、亞洲電視同埋香港電視網絡。
呂慶耀

呂慶耀，香港親中派政治人物兼建築、測量、都市規劃及園境界人士。

選舉經歷
喺2021年9月，佢當選成為香港特别行政區選舉委員會建築、測量、都市規劃及園境界委員。之後佢喺李家超無提政綱嘅情況下，有份提名李家超參與2022年香港行政長官選舉。
呂會鉉

呂會鉉，係大韓民國嘅一個男藝人同埋演員。
巴斯德消毒法

巴士德消毒法（pasteurization），又譯巴斯德消毒法，係一種奶消毒方法，由法國巴士德（Louis Pasteur）發明，喺1862年，呢種消毒法可以消滅牛奶裏面嘅大部份有害同會令奶腐壞嘅微生物，又唔會影響牛奶等本身嘅奶味。
巴士德消毒法唔會殺死所有微生物，佢只係用攝氏75度將奶品煮15秒。唔係屋企式煲奶徹底消毒。
巴氏消毒嘅奶，嚮室溫下放一兩日一樣會變壞；若果放嚮 4℃ 嘅雪櫃，只能夠保存一個星期左右。

超高溫消毒法
超高溫消毒法（英文縮寫UHT，全寫係Ultra-high-temperature processing）係巴士德消毒法以外嘅另一種奶品消毒法，同巴士德消毒法好似，用嘅溫度同時間唔同，UHT 用攝氏 120 度煮一到兩秒。呢種UHT消毒方法會破壞牛奶少少營養，但入嚮密封包裝盒之後，嚮室溫都放到好耐。
巴斯提亞

巴斯提亞（法文：Bastia）係法國一城，上歌斯嘉省省會，人口有4萬。
巴斯海峽

巴斯海峽（英文：Bass Strait）係澳洲東南嘅海峽，喺維多利亞州同塔斯曼尼亞之間。
巴東

巴東（粵拼：baa1 dung1），全名巴東郡，係漢朝到唐朝中國西部嘅一個郡，喺而家重慶市奉節縣一帶。
巴斯加·調沙班

巴斯加·調沙班（調讀掉；法文：Pascal Dusapin；1955年5月29號—）係法國嘅當代古典音樂作曲家。
巴斯夏

巴斯夏（Frédéric Bastiat，1801年6月30號—1850年12月24號），係法國經濟學家，奉行古典自由主義，以研究機會成本而出名。
巴斯特爾

巴斯特爾（Basseterre）係聖基茨尼維斯首都，人口1.3萬。
巴斯科尼亞

巴斯科尼亞（英文：Saski Baskonia）係西班牙維多利亞-加斯提伊茲嘅職業籃球球會，依家打緊西班牙籃球甲級聯賽。
川名真知子

川名真知子 ，係日本嘅一個女藝人同埋配音員。
川口能活

川口能活（1975年8月15號—）係日本足球員，司職守門員，日本足球代表隊前成員。

日本足球代表隊
川口能活喺1997年到2008年間爲日本隊出場116次。佢代表日本參加過1998年FIFA世界盃、2002年FIFA世界盃、2006年FIFA世界盃同2010年FIFA世界盃。
川口雅代

川口雅代 ，係日本嘅一個女藝人同埋配音員。
川合千春

川合千春 ，係日本嘅一個女藝人同埋配音員。
川口晃

川口晃（1967年1月24號—）係日本足球員，司職守門員，效力過Efini Sapporo，廣島三箭，名古屋八鯨，及福島FC。
川口正人

川口正人（1981年6月18號—）係日本足球員，司職後衞，效力過京都不死鳥，新潟天鵝，大塚製薬，及三菱水島。
戴資穎

戴資穎（英文：Tai Tzu-ying，1994年6月20號—），係臺灣女子羽毛球手，羽毛球女子單打排名世界第一。2021東京奧運女單銀牌得主。
戴辛·彼得洛域

戴辛·彼得洛域，係一個南斯拉夫、南斯拉夫社會主義聯邦共和國、克羅地亞籃球員。
戴鎧霖

戴鎧霖（英文：Jacqueline Monica Dai，1984年6月27號—），原名戴畹旂，綽號Jack Dai或者JD，係香港女歌手，2009年出道，嗰年參加亞洲電視第一屆《亞洲星光大道（中文：亞洲星光大道）》攞到第九名，之合簽約做女藝員，2010年離開。到2020年佢參加ViuTV主辦嘅《全民造星III》比賽，最後40強止步。
戴菊

戴菊（學名：Regulus regulus）係一種雀，亦係戴菊科戴菊屬嘅一個品種，原產歐洲。
戴萊

戴萊（英文：Edwin Taylor），係香港最後一任庫務司（財政司前身），1931年到1937年在任。
戴萌

戴萌（1993年2月8號—）係中國偶像團體SNH48第1期成員，所屬嘅隊伍係TEAM SII，係TEAM SII隊長，2013年1月12號正式出道。佢喺上海出世。
戴雲遜山齊士

戴雲遜山齊士（粵拼：daai3 wan4 seon3 saan1 cai4 si6，西班牙文：Dávinson Sánchez，1996年6月12號—）係哥倫比亞一個男足球員，司職後衞，喺2013年10月27號正式出道。

葳蕤史
呢節要加長。
佢曾經攞過或者提名過下面呢啲獎：
戴高樂機場

戴高樂機場（法文：Aéroport Paris-Charles-de-Gaulle'，CDG）係法國巴黎主要機場，亦係歐洲其中一個重要航空樞紐，個名嚟自法蘭西第五共和國第一任總統戴高樂。
寶崗體育場

，係廣東廣州嘅一間體育場，場館喺1952年啟用，位置喺海珠區寶崗大道新鳳祥大街93號（廣州市初級電工技能鑒定實操考場北邊200m地方）。
佢係海珠區人民政府屬下嘅單位，亦係荔灣區業餘學校嘅所在地。

史
19世紀西人來華，引入咗唔少體育運動，其中就包括賽馬運動。廣州最先有賽馬係喺光緒初年，嗰陣就喺寶岡整開夷人跑馬場，南海詩人張品楨《清修閣稿》卷七有《鬥馬行》詩，前有序話：
「
西洋人每歲孟冬以走馬角勝負，圍粵城河南之寶岡以為戲馬場。輸贏動計萬金，觀者如堵場焉。
」
詩度講到比賽係連場騁逐比校獵，斑衣五色紛離披。
據載喺清嘉慶二十一年（1816年），廣州河南寶崗就設咗馬場，搞中式賽馬，贏咗嘅人會攞錦旗仲畀埋傳統嘅全豬、餅餌。
到咗1951年，廣州市同海珠區當局組織啲機關幹部同工人、學生去寶岡起正式嘅運動場，喺第二年起好。期間係個好細規模嘅館仔，直到1985年開咗煤渣整嘅400米嘅跑道，同大型足球場，1997年加埋燈光設施。到1999年將原先嘅煤渣跑道改成塑膠跑道，重整咗體育場大門口、觀眾席同主席臺出嚟。2003年喺足球場鋪咗人造草皮。2010年亞運會期間，部分田徑足球賽試過喺呢間場館舉辦。

概況
場館佔地24283m²，建築面積7000幾m²，有2000幾個觀眾座位，有6條400m塑膠跑道，1個標準籃球場。入面有燈光夜場，可以全天候向市民提供足球、籃球、田徑等活動。
寶崗大道

寶崗大道（粵拼：bou2 gong1 daai6 dou6）係中國廣東省廣州市嘅一條南北走向主幹道，喺海珠區。南邊從南泰路同燕翔路嘅交界開始，一直向北去到濱江西路。

概要
全長4公里，闊26～40米，雙向4～6車道。
寶崗大道站

（英文：Baogang Dadao Station）；規劃時期叫過做昌崗中路站（英文：Changgang Zhonglu Station），係廣州地鐵8號綫嘅車站，喺海珠區昌崗中路同寶崗大道嘅交界西邊嘅地底。呢個站喺2010年11月3號開始營運。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係8號綫嘅月台。同大多數嘅8號綫車站一樣，冇休息室同廁所。

站廳
寶崗大道站嘅收費區喺站廳嘅北邊，而南邊係人行通道，而收費區有扶手電梯同樓梯、專用𨋢往返月台。
站廳全景（喺2015年1月30號影）

月台
呢個站有一個島式月台，喺昌崗中路同寶崗大道南嘅地底。
月台全景（去鳳凰新村嗰邊，喺2015年1月30號影）

商舖同自助服務
而家嘅寶崗大道站入面凈係得一間麵包檔同一間洗衫檔響度。
另外，寶崗大道站入面重有自助服務設施畀乘客用，包括咗自動販賣機；重有充羊城通，交水電費同交通嘅罰錢、查地鐵嘅路線、頭尾班車同地鐵嘅安全指引，重可以畀乘客登記做廣州地鐵薈嘅會員嚟查獎分、換獎品嘅服務。
商舖
天天洗衣
美心西餅

出入口
寶崗大道站冚唪唥嘅出入口A出入口A出入口 C出入口C出入口 D出入口D出入口
車站一共有5個出入口，但實際開咗3個。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

利用狀況
呢個站附近有好多住宅區例如橡膠新村，翠城花園等，入邊要返工放學放工放學嘅人基本都會來呢個站坐車，高峰嗰時重好火爆，其他時候呢個站基本上冇乜人坐車。
喺廣佛綫首期後通段西朗至燕崗段開通之前，海珠區居民經常坐到呢個站落車轉巴士去鶴洞個邊，而家西朗至燕崗段開咗之後，呢班人大部分改咗去沙園轉車。
寶崗泳場

寶崗泳場（粵拼：bou2 gong1 wing6 coeng4），又叫寶崗游水場（bou2 gong1 jau4 seoi2 coeng4）或寶崗游泳場（bou2 gong1 jau4 wing6 coeng4），係中國廣東廣州嘅大型泳池，1965年起好，位置喺海珠區寶崗大道新鳳祥大街93號嘅寶崗體育場入面。

史
呢間泳場係1963年由寶崗體育場方向海珠區人民政府借錢嚟起，重喺1965年起好。初期有50m×20m嘅大池同25m×10m嘅細池，同更衣室等附屬設施。1985年將細池改成有玻璃瓦嘅泳館，1990年將大泳池加咗走廊上蓋同起咗鍋爐房，畀學生喺冬天訓練游水嘅用途。

開放時間
呢間游水場有分開幾個場次開放。時間分別係：
每年4月底～10月中旬
清晨場：06:00～08:00
上晝場：10:00～12:00
晏晝場：14:00～16:00
晚黑場：19:00～21:00
每年10月中旬～第二年4月底
清晨場：06:30～08:30
早場：08:30～09:30
以上場次凡係撞到每個月1號，都會停止對外開放。

設施
寶崗泳場入面有兩個游水池。
寶崗天主堂

，又名河南寶崗聖家堂，係中國廣東廣州一天主教嘅教堂，1938年起好，位置喺海珠區（原寶崗鄉）同福中路寶玉直街崇正里4號。官方未認定係文物保護單位。2018年2月2號畀施工隊開推土車拆咗（照規劃批准係只清拆左近樓宇，主樓係只批外立面翻新）。

史
呢間教堂最初係間教徒嘅聚集地兼拜神嘅公所仔，史載大清道光廿五年（1845年），天主教法國巴黎外方傳教會派咗李其芳神父來廣州傳教，喺教堂所在地開辦咗民眾識字班重搞埋教徒聚會所。後尾越嚟越多教徒過嚟參拜，建築喺1938年6月改成1棟3層樓高，總佔地264m²嘅樣。其中1樓係教堂，2樓同3樓係神父居室。1947年，廣州教區嗌返美國瑪利諾外方傳教會睇住呢間教堂，教會派咗美籍神父馬奕猷（F. Myer）任本堂神父，廣州教區就派咗黃鳴潮神父做副本堂。
1953年，外籍神父離開返國，由華籍神父黃鳴潮接任本堂神父，謝志賢神父接任副本堂。
喺文革陣受到破四舊浪潮影響，教堂冚唪唥嘅宗教停嗮，教堂畀寶崗街服裝廠佔用。直到第12屆人大三中全會開完為止。由於政府落實返宗教房屋政策，喺1984年將教堂產權畀返教會，經過2年維修之後，喺1986年12月7號恢復返正常宗教，由吳德莘神父主持教務。
2018年2月2號畀施工隊開推土車拆咗。

外觀
教堂大門上高係彎成拱形嘅鐵枝，上書「天主堂」3個字。洋樓高20幾米，窗房同門口都係長方形，窗鑲咗藍色玻璃，極具神秘感，係教堂原特色之一。
寶康公園

寶康公園，香港公園之一，遊樂場之一，喺將軍澳運隆路，英文叫Po Hong Park。行政上歸西貢區。設施有公園、硬地球場、手球場、籃球場、排球場、門球場、滾軸溜冰場、緩跑徑、健身徑。以及七人足球兼手球場。
寶應

寶應係中國江蘇揚州一個縣，總面積1483平方公里，人口75萬。
寶慶

寶慶係南宋皇帝趙昀嘅第一個年號，相當於公元1225年到1227年，前後總共3年。
塔蘭托方言

塔蘭托方言（dialètte tarandíne）係意大利蒲利亞東南部部份人用嘅語言，拿玻里文方言，用家數量無準確統計。
塔西佗

塔西佗（Tacitus，56年—120年）係古羅馬史學家，亦做過羅馬帝國執政官。
塔納赫

《塔納赫》係猶太教嘅聖書，一般認為《塔納赫》並唔係喺一個時期入面產生，而係經過好長時間寫成，多數認為係由巴比倫之囚時期開始直到公元前一世紀呢二百四十年時間寫成，由第一批猶太聖哲同文士收集古代猶太教歷史典籍同律法文獻整理，最後喺公元一百年前後，經猶太教拉比喺巴勒斯坦地區西部沿海非利士平原嘅猶太教中心加姆尼亞（Jamnia）所舉行嘅宗教會議入面，正式確立咗而家嘅《塔納赫》定本。
《塔納赫》主要用希伯來文寫成，不過喺聖錄入面有幾卷就用咗好多阿拉米文嚟寫。
《塔納赫》主要內容都係圍繞住古代猶太人生活為主，而佔咗大部份都係記述猶太人流放嘅歷史，尤其強調流放嘅原因，係因為猶太人背離上帝嘅誡命，激嬲咗上帝先搞到無家可歸。
據講《塔納赫》係而家世界上翻譯得最多嘅著作，其中一個原因係由於基督教將《塔納赫》拎咗嚟做佢哋嘅聖書，不過兩者之間依然係有分別，除咗基督教視《塔納赫》係一本「舊約」之外，喺聖錄入面好多卷嘅次序都有分別，但內容上基本都係一樣。

妥拉
頭五卷書嘅希伯來文名係卷書嘅開頭嘅第一句嘅第一個重要嘅字；中英文名都係源自希臘文嘅《七十士譯本》。

《塔納赫》正典化過程
《塔納赫》正典化並唔係喺一個時期完成，正如之前所講，佢係由巴比倫之囚時期開始直到公元前一世紀呢二百四十年時間寫成。最先完成正典化係《妥拉》，大約喺公元前四百年左右完成。跟住係《先知書》，大約喺公元前二百五十至二百年完成，最後係《聖錄》，去到公元前一世記後半期先完成。而全套《塔納赫》正典化係喺公元一百年左右先完成。
公元前六十年寫成嘅次經《馬加比傳》下卷曾經記載尼希米有一個圖書館，入面收藏咗好多大衛嘅筆記、列王獻祭嘅筆記，同埋好多列王同先知嘅書。而尼希米係大約公元前 445 年嘅人，因為咁，所以一般相信《塔納赫》正典化係喺公元前五世紀下半葉先開始進行。
《妥拉》正典化嘅具體完成時間，雖然而家仍然有爭議，但可以肯定係唔會遲過公元前四世紀初。原因係喺公元前四百年左右，當時有個叫「撒瑪利亞」嘅分離教派，已經用緊《妥拉》做佢哋嘅聖書，佢哋將《妥拉》叫做「撒瑪利亞五經」，另外喺公元前三世紀亦已經出現《七十士譯本》希臘文聖經。
到咗大約公元一百年前後，由於當時喺猶太教內部有好多以先知或者著名猶太歷史人物個名而出嘅書（佢哋叫呢啲書做次經或者偽經），加上基督教嘅威脅，為咗唔想造成信仰混亂，於是猶太教拉比喺巴勒斯坦地區西部沿海非利士平原嘅猶太教中心加姆尼亞（Jamnia）舉行宗教會議，正式確立咗而家嘅《塔納赫》定本。

英文版《塔納赫》
猶太人社會其實向來都比較封閉，由於佢哋嘅民族意識好強，所以一直以來都維持用希伯來文作為宗教儀式同佈道，而且反對以其他語言去做任何宗教活動。直到 1854年，一個美國嘅猶太人伊薩克‧萊塞（Issac Lesser，1806~1868）成立美國猶太出版學會（American Jewish Publication Society），先正式有《塔納赫》嘅英文版出現，取代之前一直用開嘅英王欽定版（King James）英譯舊約聖經。
美國猶太出版學會版本嘅英文版《塔納赫》（Jewish Publication Society of America Version Tanakh，簡稱 JPS Tanakh），同英王欽定版唔同嘅地方，係呢個版本入面，唔會出現一啲含基督教色彩嘅文字，例如以賽亞書7章14節嘅「virgin」，就用咗 young woman 嚟取代。
最初猶太教入面對英文《塔納赫》好抗拒，不過喺伊薩克‧萊塞嘅一連串改革運動之下，而家 JPS Tanakh 已經成為咗最權威嘅英譯版標準塔納赫版本。
塔羅牌

塔羅牌係起源自中世紀歐洲嘅紙牌，一副有78隻，隻隻唔同圖案，通常用嚟占卜。
塔里哈省

塔里哈省 （Tarija）係玻利維亞一個省，喺玻利維亞南部。面積37,623平方公里，2005年人口391,226人。首府塔里哈。下分6縣。
塔索

塔索（Tasso Ribeiro Jereissati，1948年12月15號—）係巴西實業家、企業家及政治人。喺1987年至1991年同1994年至2002期間出任塞阿拉州州長。塔索喺1995年至2011年間出任參議員。
塔那托斯

塔那托斯（粵拼：taap3 naa5 tok3 si1，希臘文：θάνατος，Thanatos），係希臘神話入面嘅死神，係睡神許普諾斯嘅孖生兄弟，亞媽係黑夜女神倪克斯。
希臘擬人化神
安捷街足球場

安捷街足球場（英文：On Chit Street Soccer Pitch）係香港一足球場，喺新界葵涌石籬安捷街，行政上歸葵青區。設施有硬地球場同七人足球場。呢個足球場嘅常用使用者以附近三間中學嘅學生及居民為主。
安拿利施蒙

安拿利施蒙（西班牙文：Unai Simón，1997年6月11號—）係一個嚟自西班牙嘅男足球員，踢龍門，而家效力緊西甲球隊畢爾包。
安提斯泰尼

安提斯泰尼（古希臘文：Ἀντισθένης，前444年—前365年）係古希臘哲學家，蘇格拉底嘅弟子之一。
安拉阿巴德

安拉阿巴德（Allahabad），官方名普拉耶格拉吉（Prayagraj），係印度北方邦一座城，人口112萬。
安拿胡阿道

安拿胡阿道（1995年11月8號—）係日本足球員，司職前鋒，效力大分三神。
安提柯一世

安提柯一世（希臘文：Άντίγονος ό Μονόφθαλμος，前382年—前301年），係馬其頓亞歷山大大帝嘅將領，安提柯王朝嘅開國君主。佢喺前306年稱王，同塞琉古一世、卡山德等人展開咗繼業者戰爭，直到前301年戰死。
安提瓜島

安提瓜島響加勒比海，同巴布達島組成一個國家。周界87公里，面積281平方公里，人口86754（2010年7月估）。經濟以旅遊業為主，農業供應本土所需。
投資銀行

投資銀行係一類主要經營證券業務嘅銀行，並唔會做一般銀行嘅存款同貸款業務。
投降

投降喺軍事上係指軍隊自願停止戰鬥，亦即係喺戰役入面認輸。投降呢個情況，多數係因為知道自己唔夠對方打，所以放棄對抗，避免進一步嘅損失。
投降方法可以扯白旗或者舉高雙手。
抖室

《抖室》（Room）係一套2015年嘅美國電影，由蘭尼亞伯咸臣執導，貝兒娜森、雅各川伯尼、鍾艾倫、威廉麥斯主演。
抗心律失常藥

抗心律失常藥係藥嘅一大類型，專門對抗各種心律不正嘅問題，譬如心房顫動、心房撲動、心室顫動、心室性心搏過速噉。
抗中保台

抗中保台係對應中國威脅論之下，台灣民進黨大約自2020年起廣泛使用嘅其中一個口號同政策綱領。民進黨喺宣傳上會不時指控中國共產黨網軍同埋親共媒體嘅滲透，另一方面亦主張聯美抗中戰略。

外間反應
在野嘅民眾黨同國民黨，以及一啲親藍營嘅媒體都認為，民進黨呢個綱領係操弄意識形態，煽動對全台灣仇視中國嘅態度，以獲得選票。民眾黨柯文哲批評呢句口號呃人、令國家分裂。
時代力量同意同堅持捍衛主權、保衛台灣，進而推動國家正常化嘅基本立場，但王婉諭就批評民進黨囉呢句說話嚟情緒勒贖，將唔同意見嘅都貼標簽，只會整醜呢個口號。
抗利尿劑

抗利尿劑（英文：Antidiuretic）係一種藥或者物質，佢可以使生物體減少排尿，保持水份平衡。抗利尿劑同利尿劑係兩個相反嘅概念。
抗原

抗原係由免疫系統認定嘅外來物質，由B淋巴細胞分泌抗體去抵抗，譬如細菌。
抖音

抖音（粵拼：dau2 jam1，英文：TikTok）係一款社交應用程式，由中華人民共和國北京字節跳動公司營運。

用戶私隱問題
抖音嘅用戶私隱問題備受關注。抖音嘅私隱政策列明會收集用戶嘅使用狀況、IP地址、電訊商、獨一無二嘅裝置識別碼、打字模式、位置等等。2020年2月，Reddit CEO批評呢隻應用程式係間諜軟件（spyware）同好似寄生蟲噉。
2020年8月，《華爾街日報》報道抖音用違反Google政策嘅伎倆追蹤Android用戶嘅數據，包括MAC地址同IMEI。份報道出街之後，有美國參議員叫聯邦貿易委員會（FTC）對抖音展開調查。

政治審查問題
喺2021年3月，BBC中文網報道，TikTok嘅內容管理員，名義上係進行內容優化，其實已經係將政治審查放咗落去流程入面。
抗原決定簇

抗原決定簇，又叫抗原表位，係抗原上邊嘅一忽仔，專畀免疫系統入邊嘅抗體，B細胞同埋T細胞識別。而抗體上邊識別抗原決定簇嘅嗰一忽仔就叫抗體決定簇。
廣元盤龍機場

廣元盤龍機場（粵音：gwong2 jyun4 pun4 lung4 gei1 coeng4）係喺中國四川嘅一個機場，喺2000年嗰陣起好兼且開放畀人用嚟搭飛機。
廣刈

廣刈 （越南文：Quẚng Ngãi），又譯廣義，係越南中部嘅一省。人口一百二十萬。 廣刈省係越南嘅漁業中心。
廣信江灣新城大酒店

廣信江灣新城大酒店（英文：Riverside Hotel）係中國廣東省廣州市嘅四星級豪華酒店兼寫字樓，喺越秀區沿江中路296~298號。呢間酒店喺1994年起好。

設施
廣信江灣新城大酒店入面有323間客房（包括套房）、2間餐廳同埋一間多功能宴會中心、8個大大細細嘅會議室同埋商務中心。酒店重整咗桑拿按摩、沐足、棋牌、時裝精品同商場等配套設施響度。
廣佛高速公路

廣佛高速公路（粵拼：gwong2 fat6 gou1 cuk1 gung1 lou6；中國高速公路代碼：粵高速S15）係中國廣東省入面嘅一條高速公路。佢既係沈海高速廣州支線嘅一部分，又係廣東省入面第一條高速公路。

工程
呢條高速喺1986年開始喐手起，一直到1989年8月8號正式開始全線通車。
山岡哲也

山岡哲也（1990年3月4號—）係日本足球員，司職守門員，效力鹿兒島聯。
山尾光則

山尾光則（1973年4月13號—）係日本足球員，司職後衞，效力過名古屋八鯨，甲府風林，FC東京，大阪櫻花，及橫濱FC。
山尾街遊樂場

山尾街遊樂場，香港公園之一，遊樂場之一，喺沙田火炭山尾街，英文叫Shan Mei Street Playground。行政上歸沙田區。設施有硬地球場，以及五人足球場。
山岡百合

山岡百合 ，係日本嘅一個配音員，出名嘅配音作品有海貓悲鳴時。

配音作品一覽
呢個表唔完整，歡迎加料。
山岸智

山岸智（1983年5月3號—）係日本足球員，司職中場，曾經喺2006～2008年間爲日本足球代表隊出場11次。
山岸祐也

山岸祐也（1993年8月29號—）係日本足球員，司職中場，效力群馬草津溫泉。
山岸範宏

山岸範宏（1978年5月17號—）係日本足球員，司職守門員，效力北九州向日葵。
山岳章

山岳章係伊斯蘭教典籍《可蘭經》入面嘅第52章（蘇拉）。
山岸愛梨

山岸愛梨（1987年6月9號—）係日本女天氣預報員。
山岸靖代

山岸靖代（1979年11月28號—）係日本足球員，踢後衞，曾經喺1998～2005年間為日本女子足球代表隊出場60次，入咗6球。佢代表日本參加過2003年FIFA女子世界盃同2004年夏季奧林匹克運動會。
尼閣三世

尼閣三世（Nicholas III，又譯尼古拉三世，1225年—1280年8月22號）係羅馬天主教第188任教宗，1277年到1280年在位。
尼美根

尼美根（荷蘭文：Nijmegen），係荷蘭嘅第十大城，歸海爾德蘭省管，人口17萬。
尼莫夫

阿歷西·尤里耶域治·尼莫夫（俄文：Алексей Юрьевич Немов；1976年5月28號—）係一位退役俄羅斯體操運動員，職業生涯一共攞到12面奧林匹克運動會獎牌，包括四面金牌。

2000年悉尼奧運
2000年係尼莫夫第二次參加奧運會。今次佢一個人攞到6面獎牌，包括兩面金牌、一面銀牌同三面銅牌。喺男子全能決賽裡邊，尼莫夫同中國嘅楊威展開徂激烈嘅對決，最後尼莫夫以0.113分嘅微弱優勢獲勝，贏到佢職業生涯含金量最大嘅全能金牌。

2004年雅典奧運
2000年悉尼奧運會之後，尼莫夫狀態開始下滑，但係俄羅斯奧委會重係決定派佢作為「穩定軍心」嘅老將出戰2004年雅典奧運會。由於尼莫夫跳馬同全能都入唔到決賽，因此男子單槓決賽就成為徂佢嘅告別演出。喺爾場男子單槓決賽裡邊，尼莫夫做出徂直體特卡切夫、分體特卡切夫、直體特卡切夫、京格爾、槓上轉身、團身後空翻兩周連續六個空翻動作，祇係落地嗰陣無企穩向前跨徂一步。但係裁判就打出令人震驚嘅9.725分，引發全場觀眾發出震耳欲聾嘅噓聲，導致比賽中斷超過5分鐘。後來裁判迫於觀眾壓力，將尼莫夫嘅得分升高到9.762分，但係由於尼莫夫重係會攞唔到獎牌，所以全場噓聲依然持續，直到尼莫夫親自出馬請觀眾安靜，啲觀眾先至安靜到落來。
由於嗰場比賽之前已經發生過幾次類似嘅打分爭議，包括之前南韓選手梁泰榮（양태영）指控裁判將佢嘅技術分打低徂，同埋美國選手保羅·咸（Paul Hamm）喺跳馬總決賽裡邊墮地照攞冠軍嘅事件，國際體操聯合會迫於壓力而對打分系統進行徂重大改革。新嘅打分系統喺2006年生效，鼓勵選手喺比賽裡邊做更高難度嘅動作，同時改進徂打技術分嘅標準。雖然尼莫夫之前話過想征戰埋北京奧運，但係喺2004年雅典奧運之後佢都係退徂役，退役之前俄羅斯奧委會獎徂面象徵性嘅金牌，同埋40000美金嘅獎金畀佢。
尼西亞帝國

尼西亞帝國係細亞細亞古時一個帝國，喺1204年到1261年存在。
尼美后

尼美后係日本電視遊戲寵物小精靈系列入面嘅其中一隻小精靈，編號031。佢係由尼美羅進化成嘅。
尼美蘭

尼美蘭係日本電視遊戲寵物小精靈系列入面嘅其中一隻小精靈，編號029。身體顏色主要係淺藍色。
尼美羅

尼美羅係日本電視遊戲寵物小精靈系列入面嘅其中一隻小精靈，編號030。佢係由尼美蘭進化成嘅。
尼邁耶

尼邁耶（粵拼：nei4 maai6 je4，Oscar Niemeyer，1907年12月15號—2012年12月5號）係巴西建築師，出名作品包括巴西新首都巴西利亞嘅公共建築物同埋美國紐約嘅聯合國總部大樓。
從都國際莊園

，簡稱從都，係中華人民共和國廣州嘅大型政務會議中心、國際酒店級別墅同酒店地區，2011年開業，喺從化温泉鎮衛東村，御泉大道同551縣道嘅交界（105國道嘅K2469+870標記位）入去400m位。地方從上空睇，有啲似富豪區專享嘅莊園噉。
呢個地方曾經辦過中國人民對外友好協會同埋中澳友好交流協會等國際會議，亦試過舉辦從都國際論壇。不過入場時必須要有預約過間莊園入面啲酒店或温泉或搞大型會議先至畀入。
從莞深高速公路

（中國高速公路代碼：S29）係中國廣東嘅一條高速公路，喺廣州從化、增城、東莞同深圳龍崗區入面。

工程
呢條高速分開咗三橛起好：
增城⇄衛東：2009年8月28號喐手起，2012年9月27號起好嗮兼通車。
塘清⇄石排：2010年3月23號喐手起，2017年1月12號起好嗮兼通車。
御前崎

御前崎係日本靜岡縣一個市，人口3萬。
維基同享有多媒體嘅嘢：御前崎
喺開放街圖（Open Street Map）嘅御前崎地圖。
從荔路

從荔路（粵拼：cung4 lai6 lou6）係中國廣東廣州嘅西北-東南走向馬路，喺從化江埔白田崗北邊，西北邊從從化大道南開始，一直向東南去到派街高速公路同街北高速公路之間嘅街口收費站附近。

概要
全長510m，闊14米，雙向2車道。
天際

天際，亦叫天邊，係天同地交界，成一邊際綫，所以亦稱天際綫。天際主要山石屋宇樹木等劃成，現今城市高樓大廈林立，城都天際，亦有大廈構城，所以亦稱輪廓綫、城市輪廓、空中輪廓綫、建築物輪廓等等。由於英文叫skyline，亦叫天空綫。都市天際各有參差，獨一無二，可謂一城嘅指模，時時畀人拎來代表當地。
若然天際由平原或海而成，無所高低，亦稱地平綫或海平綫。
天開電視

天開電視（Open Sky TV）係香港一個OTT網上電視平台，2018年1月正式推出。佢宣稱會搜羅各電視台節目，再按用家喜好度身訂造智能電視節目表。佢亦有自家製嘅節目。
天際100

天際100香港觀景台（英文：sky100 Hong Kong Observation Deck），又叫ICC100、ICC-100、ICC觀景台，係香港處於最高點嘅室內觀景台，亦係九龍區最高觀景台，位於西九龍柯士甸道西1號環球貿易廣場嘅第100層，面積約30,000平方呎，訪客可以喺海拔393米高嘅觀景位置觀賞景色，最遠可以望到澳門。觀景台設備多媒體設備同唔定期舉辦專題展覽，畀訪客了解香港嘅發展同風土人情。天際100由新鴻基地產斥資逾1億港幣建造。

定名
環球貿易廣場觀景台為咗收集世界各地人士嘅創作意念，喺2010年頭舉辦咗「環球貿易廣場觀景台定名比賽」，最後揀咗「天際100」同埋「Sky100」做環球貿易廣場觀景台做中英文名。

設施
票務中心位於環球貿易廣場1樓，2樓設有立體投射展覽3D影院，展示出香港嘅發展、生活同風土人情，同時，觀景台設有訪客中心，為遊客提供一站式旅遊資訊服務。嗰度有4部高速𨋢，每部可以接載15人，只需60秒就可以喺地下直接到第100層嘅天際100。觀景台設有需要另外畀錢嘅望遠鏡，畀遊人進一步了解香港地標建築同觀景台附近嘅環境。
天門

本義天上嘅門。

地
天門市：湖北嘅直轄縣級市。
天門山：簡稱天門，湖南張家界嘅山。
天門站：長荆鐵路嘅火車站。

人
天門 (作曲家)：日本作曲家。
天門冬目

天門冬目（學名：Asparagales）係被子植物門單子葉植物綱下分嘅一個目。
天陰

天陰，又叫多雲，係指個天有好多雲嘅氣象現象。叫得做天陰或者多雲，雲層通常都會佔咗成個天九成半以上，遮住大部份太陽光，日頭都會變到幾暗吓。如果情況持續，有機會會落雨或者落雪。
折笠愛

折笠愛 （粵拼：zit3 lap1 oi3，1963年12月12號—）係日本嘅一個女藝人同埋配音員。
抛磚引玉

抛磚引玉係三十六計入面嘅第17個計策，歸類入攻戰計，內容係用極類似嘅嘢去迷惑敵方，等佢上當。
折笠富美子

折笠富美子 （粵拼：zit3 lap1 fu3 mei5 zi2，1974年12月27號—）係日本嘅一個女藝人同埋配音員。
折衷話

喺語言學裏頭， 折衷話又喊做koiné（古希臘語：κοινή ，「共通」義）係一種標準又或通用嘅語言抑或方言，係從兩種抑或幾種變體經過接觸、混合、經常仲會經歷簡化而誕生嘅。
由於種折衷話產生之前、啲使用者彼此之間就已經互相理解得，所以個折衷化（koineization）過程就嘸似洋涇浜化跟克里奧爾化過程咁劇烈（drastic）。嘸同於洋涇浜化跟克里奧爾化，折衷話嘅成形冇一個「目標」。折衷話保有某種連續性，令到啲講話人嘸使放棄自己啲語言變體。
相鄰方言之間嘅正常影響嘸着當作係折衷化。折衷話係喺原有方言之外新誕生嘅口頭變體，而本身嘸會改變到啲現有嘅方言，所以戥正常嘅方言演變有分別。
雖然類似於區域構造語言，折衷話係自然噉產生出來而嘸係着構造出來嘅。

背景
嗰種Koiné Greek跟尾就成為馬其頓帝國嘅語言，又着廣泛用作第二語言（即管確實有一啲母語人）。
術語koine （希臘話意為「共通」）首先用來指嘅係某種用作通用語嘅希臘話形式，用喺希臘化時代跟羅馬時代期間。 佢作爲一種混合土話起源於雅典港口Peiraieus啲普通百姓中，嗰笪埞居住有來自地中海各地嘅希臘人。
由於嗰門語言啲講話互通得嘅人之間不斷噉接觸，啲方言經過折衷化之後，新嘅方言變體就噉誕生。 折衷化係方言接觸嘅一種特殊情況，佢通常發生喺啲人從啲單一語言區域嘅嘸同埞方遷移到新定居點陣時。折衷化通常需要兩到三代正完成得到，雖然都可以喺第一代之內就實現得到。
語言變異係系統性嘅，因為佢可能跟社區內嘅社會分化有關，例如階級戥性別，當中分化出好多社會羣體。可以證明，變化係起源於啲特定嘅社會群體嘅。但係，好多語言學家最近指稱，語言嘅改變取決於個人。

種類
語言學家Paul Kerswill區分出兩種類型嘅折衷話：地區性嘅戥移民嘅：
地區性折衷話係強大嘅地區性方言喺戥啲方言、啲摒入個地區嘅講話人使緊嘅產生接觸陣時形成。通常，折衷話嘅使用範圍會超出佢原本個形成區域。原始嘅折衷話具有地區特色。譬如，希臘語個阿忒方言（英文：Attic dialect）（Attic dialect）戥雅典海港Piraeus裏頭嘅各種希臘方言接觸陣時，經歷到折衷化進程，並最終成為個希臘化世界嘅通用語。
移民折衷話係一種新嘅方言，形成於一個社區，裏頭啲移民講一門語言當中兩種抑或兩種以上方言又互通得嘅。喺19世紀末跟20世紀初，啲講各種印地語方言嘅人應徵成為契約勞工（indentured laborers）去到成個殖民地世界。啲方言嘅使用者喺嘸同條件下以嘸同比例聚埋一齊，由此發展出獨特嘅北印度語折衷話。啲印地/菩執布里（Hindi/Bhojpuri）方言見於斐濟、圭亞那、毛厘士、南非、蘇里南、千里達和多巴哥。

折衷化
Kerswill仲研究有喺兩個鎮當中出現嘅挪威話方言，兩個鎮位於冶煉廠附近，個廠建於二十世紀中葉、座落喺Hardangerfjord峽灣Sørfjord分支嘅頭度。兩個城鎮喊做Odda跟Tyssedal，都吸引到來自挪威嘸同埞方嘅移民。Odda嘅工人主要（86％）來自挪威西部。喺Tyssedal，只有大約三分之一係來自挪威西部，三分之一來自挪威東部，其他啲就來自挪威其他埞。因此，喺兩個城鎮中發展出來嘅方言互相之間截然嘸同。
喺適應期當中，Peter Trudgill留意到Mesthrie所講嘅三個過程：混合、調平（levelling，互相找平，又叫「方言均一化」）、簡化。調平跟簡化嘅過程取決嘅因素好廣泛，包括來源方言（contributing dialects，做貢獻嘅方言）嘅嘸同聲望、新方言發展所處嘅社會政治環境以及參與適應過程嘅啲成年人嘅個人網絡。另外，Trudgill同埋Mesthrie都評論到嗰種重新分配過程（the process of reallocation），當中從來源方言保留落來嘅特徵喺個新方言裏頭又有新功能抑或新含義。
Trudgill提出了折衷話發展嘅多代模型。喺第一代（即移民）當中，方言嘅講話人會溝埋喺一齊，而且有某種調平。第一代母語講話人會繼續進行調平過程。之但係，喺Trudgill記錄得到嘅情況下（例如，挪威Tyssedal跟Odda方言嘅第一代發言人），佢哋講嘢都仲反映出標記形式（marked forms）嘅使用當中仲有好大差異，無論係喺發言者之間抑係喺各個發言者嘅音檔之中。
第三代人集中化（focuses）啲變體並穩定化個方言。Trudgill承認，喺某啲情況下種現象可以出現喺第一代母語人身上，亦都有可能喺第四代甚至仲遲啲嘅時候進行。個處於新興狀態嘅新方言，當中種狀態以形式嘅異質性（heterogeneity of forms）為特徵，Trudgill喊佢做中間方言（interdialect），喺其他方言研究裏頭通常喊做中間語言（interlanguage）。
披星戴月的想你

《披星戴月的想你》（英文：miss you day and night）係臺灣樂團告五人出嘅第一張實體單曲，喺2018年12月11號發行，收錄喺《用九柑仔店 電視劇原聲帶》專輯。呢隻歌嘅Demo版本喺YouTube破咗700萬次瀏覽量。呢隻歌亦係臺劇《用九柑仔店》插曲。
披索

披索（西班牙文：peso）係種貨幣，個名源自西班牙，曾經喺多個西班牙殖民地用過，而今有尐之前係西班牙殖民地嘅國家重用緊披索做佢哋個貨幣。
折線圖

折線圖係種統計圖，先用點代表唔同時間嘅數值，再用直線連接每個點，方便睇走勢。
披市勒畝

披市勒畝（Pichilemu）係智利卡德納爾卡羅省首府，人口1.4萬。呢座城出名玩滑浪運動。
巴波沙大馬路

巴波沙大馬路（葡文：Avenida de Artur Tamagnini Barbosa），係澳門花地瑪堂區一條馬路，由關閘廣場，去到青洲大馬路、罅些喇提督大馬路、拱形馬路交界，長0.5公里。路名係紀念澳門總督巴波沙。
巴清

巴清係出自中國秦朝嘅一個寡婦同商人，又稱寡婦清、巴寡婦清、蜀清。佢個屋企早年由先祖挖掘硃砂而致富，之後秦始皇響貞女山（重慶市長壽區）建立女懷清台。
巴洛克式建築

巴洛克式建築（Baroque architecture）係一種喺 17 世紀嘅意大利發源嘅建築風格。當時基督新教發源咗冇幾耐，但係成功噉由羅馬天主教會手上攞走咗好多信徒，於是依然由羅馬天主教主導嘅拉丁歐洲－指法國、意大利、西班牙、同葡萄牙呢啲語言發源自拉丁文嘅地區－發展咗一套用嚟展示羅馬教會權威嘅風格。
巴洛米諾馬

巴洛米諾馬（英文：Palomino），或者譯帕洛米諾馬，係泛指有金黃色毛皮嘅馬，由奶色毛皮嘅馬同栗色毛皮嘅馬混種出嚟。
廣坂愛

廣坂愛 ，係日本嘅一個女藝人同埋配音員。
廣場

廣場（粵拼：gwong2 coeng4；英文：town square / urban square）係城市入面嘅一種露天公眾地方，佔地比較大，中間主要會係一笪空地，可以畀群眾聚集去搞活動。廣場入面好多時仲會有噴水池、紀念碑或者雕像等嘅物體做裝飾。
喺城市規劃上，廣場有好多用途：喺西方世界（尤其係西歐），啲人設計城市嗰陣好興喺市中心度設置大型嘅廣場；市民大眾好多時得閒就會喺廣場度聚集嬉戲，而去市中心行街消遣嘅市民又成日會路經廣場；而且因為噉，廣場成日都會吸引一啲玩音樂同跳舞等藝術嘅人喺度做街頭表演－廣場起到「為市民提供社交場所」同埋「鼓勵文化創作活動」等嘅多種作用。
廣園汽車客運站

，又叫廣園客運站或廣園汽車站，係中國廣東省廣州市嘅一個客運站，喺白雲區廣園中路嘅麓景路口對面。呢個客運站喺2000年起好。

佔地面積
面積係16000平方米，有32個發車位。

主要經營
呢個車站主要係經營去深圳、東莞、珠海、湛江、吳川、電白、茂名、肇慶、新豐、佛岡、汕頭、汕尾（海豐、陸豐）、新會（江門）等地，同埋去遼寧、河南、山東、浙江、江蘇、福建、江西、安徽、湖南、湖北、陝西、四川、廣西、海南呢啲車。
廣域網絡

廣域網絡（wide area network，簡稱WAN），係覆蓋好大範圍嘅電腦網絡，同區域網絡相對。互聯網就係種廣域網絡。
廣場恐懼症

廣場恐懼症（粵拼：gwong2 coeng4 hung2 geoi6 zing3）係一種恐懼症，有呢種症狀嘅人會驚一啲好空曠嘅地方，因為佢哋覺得呢個環境唔安全。
廣園路

廣園路 (廣州)，中國廣東省廣州市入面嘅廣園路。
廣園路 (南寧)，中國廣西壯族自治區南寧市入面嘅廣園路。
廣園路 (鎮江)，中國江蘇省鎮江市入面嘅廣園路。
廣園路 (嘉興)，中國浙江省嘉興市入面嘅廣園路。
性轉換後才知道的保健體育

性轉換後才知道的保健體育（日文：性転換から知る保健体育）係日本漫畫家小西真冬忌一本漫畫作品。
呢本漫畫係小西真冬喺做咗男變女（MtF）變性手術之後，根據自己忌經歷而畫忌，其中包括生理器官、外表、衣着等等忌變化。係一本手法輕鬆、半紀錄片形式忌漫畫作品。
除咗《性轉換後才知道的保健體育》，小西真冬重有一本作品叫《生下來性别就搞錯了》（日文：生まれる性别をまちがえた!）。
性病科

性病科（英文：Venereology）係個醫學專科，有時被睇成皮膚科嘅相關專科，專門研究同性病有關嘅醫學範疇。
性衝動

性衝動（英文：Libido）係奧地利心理學家弗洛伊德提出嘅概念，指當人或者動物嘅感官接觸到同性有關嘅嘢，就會自然激發出性慾，想發生性行為。
性興奮

性興奮（sexual arousal）喺心理學上係指一個人進行或者預期將會進行性交而起嘅興奮反應。男人會扯旗、女人陰道會變濕。
性賀爾蒙

性賀爾蒙，亦叫性激素、性類固醇，係脊椎動物分泌嘅一類同性有關嘅類固醇賀爾蒙（激素）。
性食同類

性食同類（sexual cannibalism），係同類相食嘅一種，指喺交配過程當中或者交配後隻乸將隻公食落肚。呢種行為可見於多種嘅蜘蛛以及包括螳螂在內嘅某幾個目嘅昆蟲。
娛樂大搜查

《娛樂大搜查》（英文：Jade Starbiz）係香港無綫電視一個娛樂資訊節目，由2002年6月3號到2005年4月22號逢禮拜一到五香港時間19:30-20:00響翡翠台播。節目之後畀《東張西望》取代。
娛樂大家10點半

《娛樂大家10點半》（英文：Liza's Online (Sr.3)）係香港電視廣播有限公司嘅遊戲節目，由汪明荃、森美、余德丞主持。節目延續返之前嘅遊戲節目《娛樂大家》，繼續由「娛樂家族」成員同藝人嘉賓玩遊戲，兩者最大分別係每集得半個鐘，無咗蘇永康，同埋每集得2位嘉賓。節目由2020年3月16號到4月10號香港時間逢禮拜一到五22:30-23:00喺翡翠台播。

娛樂家族
娛樂家族成員包括周志康、丁子朗、謝東閔、陸浩明、吳若希、陳曉華、鄧卓殷、張秀文、林穎彤、譚嘉儀、戴祖儀、黃庭鋒、郭子豪、何雁詩、孔德賢、鄧智堅，每集會有9到12位成員落場玩遊戲。另外呢輯嘅娛樂女郎同上一輯一樣都係黃子桐、鄧美欣。
娛樂巴巴閉

《娛樂巴巴閉》（Hot News）係香港奇妙電視製作嘅娛樂節目，由鍾慧冰、張學潤、茜利妹同黃芳雯主持，2017年5月19號禮拜五23:30－00:00喺奇妙77台首播，跟住由5月26號開始喺逢禮拜五深夜00:00－00:30播。節目會總結過去一個禮拜娛樂圈嘅是非同埋熱門花邊話題。
娛樂 ON AIR

《娛樂 ON AIR》（Happy On Air）係香港電視娛樂製作嘅遊戲同綜藝節目，2020年10月26號到11月13號逢禮拜一到五19:30－19:55喺ViuTV播，主持陣容有陳嘉倩、沈殷怡、梁業、岑日珈、練美娟、歐鎮灝。
節目開播前，宣稱用現場直播嘅方式，每個禮拜會安排唔同嘅主持進行唔同競技，務求令自己Instagram追蹤者增加，用升幅去計獎金，每個禮拜尾埋單計數。不過節目播出街之後，雖然都有各種「挑戰」畀主持參與，不過就再無強調需要主持去爭取Instagram追蹤者嘅元素。
呢個節目只係播咗短短三個禮拜，之後就畀完全唔同形式嘅新節目《轉機 ON AIR》取代，主持方面只係得陳嘉倩、沈殷怡同梁業三位過渡到去新節目。
娛樂大亨

《娛樂大亨》（The Aviator）係一部2004年嘅美國史詩傳記電影，由馬田史高西斯執導，改編Charles Higham嘅1993年傳記書《Howard Hughes: The Secret Life》。主演係里安納度狄卡比奧、姬蒂白蘭芝、姬蒂碧金莎。
捷特航空

捷特航空（Jet Airways）係印度一間航空公司。
捷成漢

捷成漢，BBS（丹麥文：Hans Michael Jebsen，1956年11月15號—）係香港生意人，來自丹麥。
1895年，捷成漢阿爺雅各捷成（Jacob Jebsen）喺上海同人合辦捷成洋行。1979年，捷成漢老頭漢雅各捷成（Hans Jacob Jebsen）過身，喺瑞士讀緊書嘅捷成漢放棄學業，投身家族事業。
捷斯托佐華

捷斯托佐華（英文：Raków Częstochowa）係波蘭程斯托賀華一間職業足球球會，依家踢緊波蘭甲組足球聯賽。
捷星航空

捷星航空（Jetstar Airways）係澳洲一間航空公司，2003年開張。
捷泳

捷泳係游水嘅方式之一，呢種泳式游得最快，因為絕大多數嘅運動員喺自由式項目都係用呢種泳式，所以自由式成為咗捷泳嘅代名詞。兩隻手要唔停噉向前爬，兩隻腳就要唔停噉踢水。

捷泳重點
雙手以前後交叉由頭前至大腿劃水前進，雙腳上下交替踢水推進。